**Nyttårstale**

Det er en sann glede å se så mye kreativitet blomstre og springe ut Risør By sitt 300 års jubileum. Kanskje det er et ekstra pluss at det kom post pandemi, der kulturlivet stod i kø og klødde etter å få være med å bidra og å vise seg frem igjen.

Vi har tildelt jubileumstilskudd til totalt 30 søknader. Tilskuddene er et spleiselag mellom kommunen og Agder fylkeskommune. Kommunen har gått inn med 500 000 og fylkeskommunen med 200 000.

Og nå har vi fokus på **en** av tilskuddsmottakerne.

Det siste halvannet året har Risør hatt en arbeidsom og dyktig kunstner som lager skulpturer og duppeditter med gjenkjennelige og ugjenkjennelige ansikter, i et særegent, humoristisk uttrykk som har falt i smak hos publikum. O kunstneren har bokstavelig talt jobbet døgnet rundt. Hun kan vise til en utstillingsaktivitet det siste året som tar pusten fra de fleste.

Dere har kanskje sett krapylene hennes? … de kan vi alle relatere til.

Sandra Blichert er Risør kommune sin kunstnerstipendiat i fjor og hun har blitt boende i byen. Det er derfor ekstra stas at hun vil være med å åpne jubileumsåret med sitt rykende ferskproduserte verk. Hun er nr.2 ut i kveld som har fått jubileumstilskudd. Og i dag har vi totalt 3 innslag som har fått jubileumstilskudd her. Historiske filmer, Sandra og verket Horisont.

I atelieret til Sandra Blichert i Risør Kunstpark henger det et lite verk som har fulgt henne i mange år. Det er en liten heklet lysekrone. Sandra hekler og strikker nemlig i enhver ledig stund.

Og i tillegg til krapyl og annet som trylles fra hennes hender gikk hun i høst gikk i gang med å hekle en stor versjon av den lille lysekronen.

Det har vært et stort og krevende prosjekt som hun har fått hjelp av flere hender for å fullføre. Til tider har det vært nesten uoverkommelig. Men nå er hun i mål.

Resultatet er et artig, eksentrisk og et glitrende kunstverk. Det frembringer både smil og nysgjerrighet hos meg.

Dette er uten tvil et lekent, inkluderende og solid bidrag fra Sandra Blichert til Risørhuset og til jubileumsåret.

Dette verket skal minne oss på jubileet hele året, minne oss om feiring, om Risørs historie, invitere til undring, vise til biblioteket og kulturhusets rolle som opplysende og dannende, og låner du en bok, så får du med deg opplevelsen av dette kunstverket på kjøpet. Enten du vil eller ikke.

Lysekronen er også en kommentar til verdien av lys, varme og fellesskap. Vi har særlig mange barn som kommer hit og det er så flott å ha et kunstverk som de kan spinne videre på.

Verket med tittelen: «Jeg liker å tro at jeg er lengre enn armene mine» handler jo, på en litt humoristisk måte om en optimisme på at man selv prøver og kan komme til å tro at man er større enn det man er..

Et sånt verk og en sånn tittel syns vi passer Risør og Risørhuset ganske godt.

Velkommen til oss kjære kunstverk, vi gleder oss til reaksjonene - alle reaksjonene vi vil få gjennom hele året! Og tusen takk Sandra!

Risørhuset er heldig at vi har et kunstverk som dette, som kan oppleves av alle besøkende til Risørhuset gjennom hele 2023.

Lysekronen skal få lyse opp foajeen med sin overdådighet.

Stolt og ydmyk erklærer jeg herved skulpturen *jeg liker å tro jeg er lengre enn armene mine* for avduket.

**Jeg slipper dere ikke helt enda.**

Vi har jubileumskalender på hva skjer i Risør og helside i AAB 31. Desember for alt som skjer i januar. Programmet for januar kan du og se på plakater her på Risørhuset.

Jeg vil benytte anledningen til å løfte det som skjer av jubileumsprogram i februar.

Annonse i avisa før inngangen til hver måned. Husk å klippe den ut og henge den opp når den kommer neste gang.

Her er programrekken for februar.

**1.februar:** Turnepremiere for Riksteateret, Stormfulle Høyder. Kl. 19.00 Gave fra Riksteateret at de starter turnerekken her! Er det ikke fantastisk?

**2. februar:** Premiere på historisk intervju med Oddvar Mykland, Risørfolk Minnes – YouTube <https://www.youtube.com/@sondeledogrisrhistorierlag og> i Aust-Agder Blad. Egne visninger på SEFF, sykehusgata 7- Følg med for tidspunkt.

**4.februar: Åpner u**tstilling “Fremtidens Risør i Lego” Risør kunstpark

**6. februar** – oppstart av fullbooket sy-kurs med Berit Adler - de festdraktene som sys der håper vi å se igjen i jubileumsuka.

**9. februar**: Premiere på Jubileumsrevyen – 12. Februar

I tillegg er det Konsertrekke med Arve Bøe på Stranden

**21. Februar** skjer noe spektakulært her på Risørhuset, et åpent arrangement 14.30 - vent i spenning på hva det er.

Og dukker det opp flere ting i februar så vil det være synlig i annonsen eller på Hva skjer i Risør, arrangementskalenderen.

For oppdatert jubileumskalender [Hva skjer i Risør | Festivaler, konserter og utstillinger i Risør (visitsorlandet.com)](https://www.visitsorlandet.com/risor/hva-skjer/)

Finn jubileumsknappen på forsiden av [Risør kommune (risor.kommune.no)](https://www.risor.kommune.no/) for mer informasjon om Byjubileet.

NB. det kommer en skjerm i vinduet på hjørnet ved Vinmonopolet i løpet av januar.

Bryggesleng med arrangementsprogram.

Ikke minst husk å klippe ut annonsen når den kommer på trykk i AAB – neste gang i slutten på januar